Supercars Meeting 2019 - суперколи и спиращи дъха гледки | Nastarta
Начало Авто новини От страната Supercars Meeting 2019 – суперколи и спиращи дъха гледки
Премиум Рали София – Свети Влас стартира сезон 2019 с едно незабравимо приключение до гр. Янина, Гърция, изпълнено с много адреналин, бързи коли и спиращи дъха гледки. Supercars Meeting 2019 се организира съвместно със Speedsector.com и за пореден път доказа, че страстта към шофирането и спортните автомобили има силата да обединява всички националности.
През следващите дни пътешествието бе изпълнено с много адреналин, интересни дестинации и незабравими моменти. Едно от забележителните места, които участниците посетиха, бе микроселище Папинго – разположено в полите на планината Тимфи. Вълнуващият път към него, минаващ през множество обратни завои, в компанията на още 50 суперавтомобила, остави незабравими спомени във всички. Събитието не пренебрегна и феновете на бързите коли и високите скорости. Над 50 суперавтомобила се събраха на централния площад в гр. Янина, където бяха посрещнати от многобройната публика, дошла да се наслади на атрактивните коли. Всеки фен успя да разгледа отблизо любимата си марка и да чуе рева на мощните автомобили. Вечерта завърши подобаващо с традиционно парти в една от най-известните вериги гръцки клубове – LIDO.
В последния ден от пътуването всички автомобили направиха обиколка около символа на гр. Янина – езеро Памвотис. В него се намира остров Ниси, който е голямата атракция на града. Преминавайки отново през стръмни завои и удивителни гледки, участниците стигнаха до последната спирка от маршрута – известния местен ресторант Frontzou Politea. Спиращата дъха гледка към гр. Янина бе чудесен край на едно запомнящо се изживяване. А сега нека се насладим на кадрите от това невероятно приключение, направени от Modified And Restored.
Събитието се организира с подкрепата на Bat Chavo Inside, Top Gear Bulgaria, Tuvunu Bulgaria – официален вносител на гръцкия мурсалки чай, Just Pablo, Bocado Bar & Dinner, Michelin, Stella Artois.
Очакваме с нетърпение следващото вълнуващо приключение, което екипът на Премиум Рали София – Свети Влас e подготвил за всички с бензин в кръвта!
Повече информация за предстоящите събития може да откриете тук: www.premiumrally.com
Предишна статияКрасивата, но критикувана ALPINA V8 Roadster
Следваща статияAudi TT ще остави дълбока следа в историята на марката